Salve Valtingòjer/Mè frisinin d'amor
Artorn

Mè frisinin d'amor 
A mia anvodin-a Daniela

La nòna a conta e ti, mia birichin-a,
t’ëscote ‘d fàule, ch’at fan tant sugné.

“La faja, nòna, neh ch’a l’é turchin-a?
e che ij gnèro gram a la fan pioré?”

“Eh, ma ti ‘t ses brava e a ti at veul bin.”

“E ‘l luv, nòna, ël luv chi a veul mangé?”

“Ti..... ma ‘l cassador a lo fà scapé.”

“L’é ‘l nòno ‘l cassador?” “Si mé ratin.”

An fàuda a nòna, ‘nt ij sò brass cocià
nì luv nì masche at fan pì pàu; peui là,
ch’as fà ‘n sugnèt, a-i é cé, grand cassador.

Deurm giòja, seugna, mè frisinin d’amor.

Leteratura piemontèisa
Poesìa
Salve Valtingòjer